דולב חזיזה

דולב יצחק חזיזה (נולד ב-5 ביולי 1995) הוא כדורגלן ישראלי המשחק בעמדות הקשר ההתקפי והקיצוני במכבי חיפה מליגת העל ובנבחרת ישראל. חזיזה נולד בנתניה וגדל בלוד, להוריו סיגלית ודניאל חזיזה. החל לשחק כדורגל בקבוצות הילדים של הפועל לוד. לאחר מכן עבר למכבי פתח תקווה, בגיל 13 הצטרף למחלקת הנוער של סקציה נס ציונה, עם מעברה של משפחתו לקריית עקרון הסמוכה. ב-21 בפברואר 2014 ערך חזיזה את הופעת הבכורה שלו בקבוצה הבוגרת של סקציה נס ציונה, כשנכנס כמחליף בהפסד 0–4 להפועל מחנה יהודה בליגה א'. ב-7 במרץ 2014 הבקיע את שער הבכורה שלו בקריירה, בניצחון 3–1 על מכבי באר יעקב, ואת העונה הוא סיים עם שלושה שערים ב-11 הופעות ליגה. לקראת עונת 2014/2015 חתם לארבע שנים בבני יהודה תל אביב, לאחר שירדה לליגה הלאומית. ב-1 בספטמבר 2014 ערך את הופעת הבכורה שלו במועדון, כשנכנס כמחליף בניצחון 1–0 על מכבי יבנה בגביע הטוטו של הליגה הלאומית. את שערו הראשון במדי בני יהודה תל אביב כבש חזיזה ב-2 בפברואר 2015, בניצחון 6–1 על מכבי אחי נצרת. בסך הכל בעונתו הראשונה בקבוצה כבש חזיזה ארבעה שערים ב-26 הופעות בליגה הלאומית – וסייע לקבוצתו להעפיל בחזרה לליגת העל, מהמקום הראשון בטבלה. במחזור הראשון של עונת 2015/2016 ערך את הופעת הבכורה שלו בבוגרים של ליגת העל, כשנכנס כמחליף בניצחון החוץ 3–0 על מכבי חיפה. בעונתו הראשונה בליגה שותף ב-16 משחקים, רובם כמחליף, וב-9 באפריל כבש את שער הבכורה שלו בליגת העל, כשנכנס כמחליף במצב של 0–0 מול הפועל כפר סבא, ובדקה ה-89 כבש את שער הניצחון. ב-7 ביולי 2016 פורסם כי חזיזה קרע את הרצועה הצולבת, והוא סיים את העונה עוד בטרם החלה. ב-5 בספטמבר 2017 האריך את חוזהו בבני יהודה תל אביב בשנתיים, והושאל להפועל רמת גן מהליגה הלאומית, במדיה ערך 31 הופעות בעונת 2017/2018. לקראת עונת 2018/2019 חזר לבני יהודה תל אביב מליגת העל, והפך לשחקן הרכב קבוע בקבוצה, עמה אף העפיל לפלייאוף העליון וזכה עמה בגביע המדינה לעונת 2018/2019. הוא פתח בהרכב במשחק הגמר בגביע המדינה מול מכבי נתניה, ואף כבש בדו-קרב בעיטות ההכרעה. בליגה ערך חזיזה 34 הופעות בעונה זו, בהן כבש שלושה שערים. ב-20 ביוני 2019 חתם במכבי חיפה מליגת העל. ב-11 ביולי 2019 ערך את הופעת הבכורה שלו בקבוצה, בניצחון 0–2 על מורה הסלובנית במסגרת מוקדמות הליגה האירופית. ב-25 בספטמבר 2019 הבקיע את שער הבכורה שלו בקבוצה, בניצחון 0–3 על מכבי נתניה. ב-21 בדצמבר 2019, במסגרת הסיבוב השמיני של גביע המדינה, כבש צמד שערים בתוספת הזמן, בניצחון 1–3 על סקציה נס ציונה. בעונת 2020/2021 היה אחד הגורמים המשמעותיים בזכייה בתואר אליפות ליגת העל של מכבי חיפה, כשחזיזה מסיים את העונה עם שמונה שערים ושישה בישולים. ב-20 ביולי 2022 כבש בדקה ה-92 את שער הבכורה שלו לעונה, בשלב המוקדמות השני של עונת 2022/2023 בליגת האלופות של אופ"א, במשחקה הראשון של מכבי חיפה מול אולימפיאקוס היוונית, שהסתיים בתיקו ביתי לקבוצתו 1–1. ב-27 ביוני בישל שער בניצחון 0–4 במשחק הגומלין מול אולימפיאקוס במגרשה הביתי. ב-3 באוגוסט חזיזה בישל שער נוסף בשלב המוקדמות השלישי בניצחון 4–0 מול אפולון לימסול. ב-17 באוגוסט 2022 בישל את כל שלושת השערים של קבוצתו במשחקה הראשון בשלב הפלייאוף של עונת 2022/2023 בליגת האלופות של אופ"א, מול הכוכב האדום בלגרד הסרבית, שהסתיים בניצחון ביתי למכבי חיפה 2–3. כמו כן, שותף כשחקן הרכב משמעותי גם במשחק הגומלין מול הכוכב האדום בלגרד הסרבית, שהסתיים בתיקו בחוץ 2–2, ובכרטיס ההעפלה של קבוצתו מכבי חיפה לשלב הבתים של ליגת האלופות 2020/2023. חזיזה דורג באופן רשמי על-ידי UEFA כמלך הבישולים (חמישה בישולים) של קמפיין המוקדמות והפלייאוף של ליגת האלופות, לאותה עונה. ב-14 בספטמבר 2022 בישל בפעם השישית בסך הכול בעונת 2022/2023 בליגת האלופות של אופ"א, הפעם במשחק בשלב הבתים מול פ.ס.ז' הצרפתית, בהפסד הביתי של מכבי חיפה 1–3. ב- 9 לאוגוסט 2023 עלה למשחק נגד סלובן ברטיסלבה במסגרת סיבוב המוקדמות השלישי בליגת האלופות, לראשונה אי פעם עם סרט הקפטן זאת לאחר שקפטן הקבוצה צ'רון שרי נעדר עקב הולדת בנו. ב-22 באוגוסט 2023 האריך חזיזה את חוזהו במכבי חיפה ל-3 עונות נוספות. ב-2015 לזכותו של חזיזה שתי הופעות במדי הנבחרת הצעירה של ישראל עד גיל 21. ב-2 באוקטובר 2019 זומן לראשונה לסגל נבחרת ישראל הבוגרת, וב-16 בנובמבר 2019 ערך את הופעת הבכורה שלו בבוגרים של נבחרת ישראל, כשנכנס כמחליף בדקה ה-42 במשחק מול פולין במסגרת מוקדמות יורו 2020, שהסתיים בהפסד ביתי לישראל 2–1. ב-1 ביוני 2021 הושעה זמנית מנבחרת ישראל לשני משחקי מוקדמות יורו 2020, לאחר שהצטרף לשירה של שירי אוהדים שכללו בין השאר גם מילים גזעניות לעבר מכבי תל אביב, במהלך חגיגות אליפות ליגת העל של קבוצתו מכבי חיפה. נולד וגדל בפתח תקווה. הוא אחיה של סיון חזיזה ושרלין חזיזה מוראי, שמשחקת את אילנה בסדרה "שנות ה-80". ב-2021 נישא לבת זוגו הישראלית אילנה מאיליאן. ב-15 ביולי 2023 נולד בנם. חזיזה בעל דרכון צרפתי. בני יהודה תל אביב גביע המדינה: 2016/2017, 2018/2019 מכבי חיפה אליפות: 2020/2021, 2021/2022, 2022/2023 אלוף האלופים: 2021, 2023 גביע הטוטו: 2021/2022 מדיה וקבצים בנושא דולב חזיזה בוויקישיתוף דולב חזיזה, ברשת החברתית אינסטגרם דולב חזיזה, באתר ההתאחדות לכדורגל בישראל דולב חזיזה, באתר Transfermarkt דולב חזיזה, באתר Soccerway דולב חזיזה, באתר WorldFootball.net דולב חזיזה, באתר National Football Teams דולב חזיזה, באתר FootballDatabase.eu פרופיל, באתר מכבי חיפה אסי ממן, ‏חזיזה: בהתחלה הייתי מבואס, צריך להבקיע יותר, באתר ONE‏, 22 בנובמבר 2019 "אם ניימאר יתנצל, אולי אחזיר לו עוקב", באתר ערוץ הספורט, 28 במרץ 2023 מנערים א' שפלה לפסגת הקשרים בליגת העל, באתר וולה Maccabi Haifa vs. Bnei Yehuda - 22 August 2015 - Soccerway, int.soccerway.com רועי זריהן, ‏מכה לבני יהודה: דולב חזיזה קרע את הרצועה, באתר ערוץ הספורט, 7 ביולי 2016 עמית וסר, ‏החמישי: אליאל פרץ חתם לעונה בבני יהודה, באתר ONE‏, 5 בספטמבר 2017 מוטי פשכצקי, ‏רשמית: יובל אשכנזי ודולב חזיזה סיכמו במכבי חיפה, באתר ערוץ הספורט, 20 ביוני 2019 מכבי חיפה זכתה באליפות המדינה אחרי 10 שנים, באתר וואלה, 30 במאי 2021 M. Haifa (ISR) Maccabi Haifa FC 1 - 1 Olympiacos (GRE), UEFA.com M. Haifa (ISR) Maccabi Haifa FC 3 - 2 Crvena zvezda (SRB), UEFA.com UEFA.com, Qualifying stats | UEFA Champions League 2023/24, UEFA.com (באנגלית) UEFA.com, M. Haifa-Paris | UEFA Champions League 2022/23, UEFA.com (באנגלית) יגאל גולדשטיין, ‏דולב חזיזה חתם על חוזה חדש במכבי חיפה, באתר ערוץ הספורט, 22 באוגוסט 2023 מוקדמות אליפות אירופה 2020 פרטי המשחק, באתר ההתאחדות לכדורגל בישראל, ‏16 בנובמבר 2019 דולב חזיזה הושעה משני משחקי הנבחרת, רוטנשטיינר: "הדבר חמור וחייב אמירה מצידנו", באתר וואלה, 1 ביוני 2021 גליצ'ים, ‏החגיגה נמשכת, באתר ONE‏, 17 ביוני 2021 ליאור ליבוביץ׳ אמיר, ‏"הגעת בדיוק כשהלב כבר מוכן", באתר ONE‏, 20 ביולי 2023 Dolev Haziza, worldfootball.net (באנגלית)